Tkon

Tkon je općina i naselje u Zadarskoj županiji. Zemljopis Općina Tkon je smještena na otoku Pašmanu, drugom po veličini otoku Zadarskog arhipelaga (63 km2). Otok Pašman je od kopna udaljen 2-5 km širokim Pašmanskim kanalom. Na sjeverozapadu je s otokom Ugljan povezan mostom, a s kopnom trajektnim linijama Tkon- Biograd i Preko- Zadar. Općina Tkon je po svom položaju i prirodi otočna- jadranska općina te se prostire na 15 km2 površine. Njeno bogatstvo su prirodni resursi ( neiskvarena priroda, čisto more i zanimljivo podmorje, pješčane plaže, razvedenost obale ) te bogata povijest i naslijeđe. Okruženje: - blizina velikih gradskih središta / Zadar, Šibenik, Biograd - blizina nacionalnih parkova / Plitvička jezera, Paklenica, Krka, Kornati / i parkova prirode / Vransko jezero - blizina prometnica / A1 i blizina zračne luke Zadar Stanovništvo Popis stanovništva iz 2011.g. Općina ima 763 stanovnika / 254 kućanstva/ prosječan broj članova kućanstva- 3 Prosječna starosna dob: 42 godine Radno sposobno stanovništvo u dobi između 15 - 65 g.starosti : 499 osoba Od 2001-2011.g. bilježi se pozitivna promjena u rastu broja stanovnika za oko 8% Povijest Prvo ime Tkona: 950 g.poslije Krista pod nazivom KATAN. Bizantinski car Konstantin Porfirogenet u djelu " De Administrando imperio "- 1067.g. spominje ga pod nazivom KATUN. 15.st.- TCONO,CUN ili TICUNO 16 / 17 st.- TCON/ TCHON U šematizmu zadarske Nadbiskupije- 1840- spominje se kao TKON, ime koje i danas nosi, iako ga mještani radije nazivaju KUN. Naselja Tkon i Ugrinić su u prošlosti bila tipična otočna ribarska mjesta. Osim ribarstvom, stanovništvo se je bavilo sitnim stočarstvom i poljoprivredom (osobito maslinarstvo i vinogradarstvo). Tradicija pletenja "sprta " i "kofa" koje su služile za nošenje uroda s polja do kuća i tržnica, kao i tradicija male brodogradnje u vidu pravljenja tipičnih brodica kao što su guc, batana i gajeta, zadržala se je do današnjih dana, uglavnom u turističke svrhe. Kroz povijest se mijenjaju hrvatski vladari i kraljevi. Vode se povremene borbe lokalnog stanovništva i Mlećana, da bi krajem 15.st došli Turci u zaleđe Biograda (predio Vrane) nadomak Tkona gdje su znali svojim brodovima dolaziti u pljačku. Na ovom prostoru su se kratko zadržali Francuzi (ukinuli službu benediktinaca i zatvorili samostan na Ćokovcu), zatim Austro- Ugarska, Kraljevina Jugoslavija. II Svjetski rat : Formiranjem NDH ovaj kraj dolazi pod vlast Italije do njenog pada 1943.g. U istom razdoblju nekolicina mještana odlazi u partizane. 9.rujna 1944.g. u napadu savezničkih aviona na Tkon, na obali pogiba 19 mještana ( djece i odraslih ). Župna crkva biva znatno oštećena, a piramidalni vrh zvonika i tambur, kao i oltar sv. Tome potpuno su uništeni. Ovo je najtragičniji događaj u cijeloj povijesti Tkona. Crkva je poslije rata, zaslugom oca Kirigina i koludara iz benediktinskog samostana na Ćokovcu, sanirana ali se njeni uništeni dijelovi nisu nikada vratili u prvobitno stanje. Mještani 2015.g. postavljaju Spomen ploču posvećenu žrtvama ovog tragičnog događaja . Nakon II svjetskog rata život se nastavlja u okviru SFR Jugoslavije sve do 1991.g. kada Hrvatska proglašava svoju samostalnost i postaje neovisna država. Kultura Ustanova: Centar za kulturu KUU " Kunjka" i njene sekcije: Crkveni pučki pivači, Tkonske mažoretkinje, dječji zbor "Ćoci " Mandolinski orkestar Klapa " Škoji " Udruga " Volat " i udruga mladih " KIST " Udruga "Teatar od soli" Poznate osobe Ante Gotovina, najistaknutiji general Hrvatske vojske iz Domovinskog rata. Svoje rano djetinjstvo proveo je u Tkonu i njegov je počasni građanin. Spomenici i znamenitosti a. Sakralni spomenici Benediktinski samostan i crkva sv. Kuzme i Damjana na brdu Ćokovac (12.st ) Župna crkva sv. Tome Apostola ( 12.st ) Crkva Gospe od sedam žalosti na brdu Kalvarija ( 18.st ) Crkva sv. Antuna Pustinjaka ( 17.st ) Ostaci crkve sv. Pape Aleksandra ( arheo istraživanja u tijeku ) podmorski arheološki lokalitet kod otočića Gnalića / ostatci galije iz studenoga 1538. s vrijednim nalazima b. Ruralno graditeljstvo najstariji dijelovi Tkona i Ugrinića Koledišće- veliki plac s gusternom parapet u luci Tkon ( sredina 19.st ) Ljetnikovac obitelji De'Erco ( 18./19.st )- obnovljen za potrebe turizma suhozidi, bunje, tori c. Utvrde Liburnska gradina (starije željezno doba ( od 800.do 400/300. pr. Kr.)) na brdu pokraj benediktinskog samostana Ćokovac Pustograd ( 6.st ) na brdu iznad uvale Zaklopica Veliki tor ili Ugrinić dvori ( 16.st ) ostavština obitelji Ugrinić iz plemena Šubića bribirskih Obrazovanje Predškolsko obrazovanje: Dječji vrtić " Ćok "- 25 djece Osnovnoškolsko obrazovanje- 55 učenika i to: - Područna škola Tkon ( I- IV r. 25 učenika ) te Matična OŠ Biograd ( V- VIII r. 25 učenika ) - OŠ Neviđane, općina Pašman ( I-VIII r. 5 učenika ) Srednje škole- 29 učenika ( gradovi Biograd i Zadar ) Visokoškolsko obrazovanje- 27 studenata ( stručni studij- 14; sveučilišni studij- 13 ) ( podaci: 2015.g. ) Sport Sportska društva: ŠRD " Kunjka "- okuplja članove koji se bave športskim ribolovom VK " Ugrinić "- okuplja članove koji se bave amaterskim i rekreacijskim veslanjem Udruga " Frkata "- čuva tradiciju jedrenja na latinsko idro i trevu Manifestacija " Škraping " - jedinstvena međunarodna trekking utrka. Trči se, hoda i penje po oštrom otočnom kamenju i škrapama. Spada u kategoriju ekstremnih sportova. OK "Tkon" - odbojkaški klub Literatura Tkonski zbornik: "Hrvatskoglagoljski tekstovi iz 16. stoljeća" Kažimir Pribilović, "Tkon kroz povijest", Izdavač: Općina Tkon, Tkon 2013. Izvori Vanjske poveznice Službene stranice općine Tkon Mala početnica kurzivne glagoljice Tkonski zbornik i njegov izgled [1] Slobodna Dalmacija Obilježeno 500 godina Tkonskog zbornika